Komisijos Sprendimas
2003 m. kovo 25 d.
dėl Europos Parlamento ir Tarybos direktyvos 1999/5/EB 3 straipsnio 3 dalies e punkto taikymo radijo ryšio įrenginiams, skirtiems naudoti laivuose, kuriems netaikoma SOLAS konvencija, ir kurie yra skirti automatinei identifikacijos sistemai (AIS)
(pranešta dokumentu Nr. C(2003) 808)
(tekstas svarbus EEE)
(2003/213/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. kovo 9 d. Europos Parlamento ir Tarybos direktyvą 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo [1], ypač į jos 3 straipsnio 3 dalies e punktą,
kadangi:
(1) Tam tikros valstybės narės įdiegė arba ketina įdiegti laivuose, kuriems netaikoma SOLAS konvencija ir 1974 m. Tarptautinės konvencijos dėl žmogaus gyvybės jūroje (SOLAS) V skyriaus reikalavimai dėl vežimo, naudojamos automatinės identifikacijos sistemos (AIS) įrenginių bendruosius saugos principus ir taisykles.
(2) Radijo paslaugų suderinimas prisideda prie saugesnės laivų, kuriems netaikoma SOLAS konvencija, laivybos, ypač avarijų ar blogo oro sąlygų atveju ir dėl to valstybės narės tokius laivus ragina dalyvauti AIS.
(3) AIS yra apibūdinta SOLAS V skyriaus - Laivų navigacinių sistemų ir įrenginių vežimo reikalavimai - Tarptautinės jūrų organizacijos (TJO) 19 reglamente, kuriame nurodomi navigaciniai įrenginiai, kurie turi būti sumontuojami laivuose pagal jų tipą.
(4) Tarptautinės telekomunikacijų sąjungos (ITU) radijo ryšio reglamentuose yra nurodyti tam tikri AIS naudojami dažniai: 161.975 (AIS1) ir 162.025 (AIS2) MHz. AIS gali būti naudojami ir kiti jūros ryšiams paskirstyti dažniai. Visi radijo ryšio įrenginiai, veikiantys šiais dažniais, turi atitikti šių dažnių tikslinę paskirtį ir turėtų būti duodama pagrįsta garantija, kad eksploatavimo metu jie veiks teisingai.
(5) Šiame sprendime numatytos priemonės atitinka Telekomunikacijų atitikties įvertinimo ir rinkos priežiūros komiteto nuomonę,
PRIĖMĖ ŠĮ SPRENDIMĄ:
1 straipsnis
Mobilieji jūros radijo ryšio įrenginiai, apibūdinti Tarptautinės telekomunikacijų sąjungos (ITU) radijo ryšio reglamentų 1.28 straipsnyje arba satelitiniai mobilieji įrenginiai, apibūdinti Tarptautinės telekomunikacijų sąjungos (ITU) radijo ryšio reglamentų 1.29 straipsnyje, atitinka Direktyvos 1999/5/EB 3 straipsnio 3 dalies e punkte išdėstytus esminius reikalavimus.
Šiuo tikslu tokie įrenginiai sukonstruojami tai, kad būtų užtikrintas jų teisingas veikimas jiems numatytoje jūros aplinkoje, naudojant laivuose, kuriems netaikoma SOLAS konvencijas, ir šie įrenginiai atitinka visus reikiamus automatinės identifikacijos sistemos (AIS) eksploatacinius reikalavimus.
2 straipsnis
Šio sprendimo 1 straipsnyje nustatyti reikalavimai taikomi nuo 2003 m. kovo 28 d.
3 straipsnis
Šis sprendimas skirtas valstybėms narėms.
Priimta Briuselyje, 2003 m. kovo 25 d.